Държавен вестник, бр. 24, 2017 г., стр. 126

СТР.  126	
Д Ъ Р Ж А В Е Н  В Е С Т Н И К 	
БРОЙ  24
5. Откриване на газ 
Когато кораб за моторни превозни средства 
превозва като товар едно или повече мотор­
ни превозни средства със сгъстен водород 
или сгъстен природен газ в резервоарите им, 
използван за тяхното задвижване, той трябва 
да бъде снабден с най-малко два преносими 
газдетектора. Детекторите трябва да бъдат 
подходящи за откриване на газово гориво и да 
бъдат от сертифициран безопасен тип, подходящ 
за използване в среда от експлозивни газови 
смеси и въздух.“
1910
СТАНДАРТ 
за работа със защитни покрития на специ­
ализираните баластни танкове за морска 
вода на всички видове кораби и на двойна 
бордова обшивка на товарните помещения 
на бълкерите
(Приет с Резолюция MSC.215(82) на Комитета 
по морска безопасност на Международната 
морска организация на 8 декември 2006 г. В 
сила за Република България от 1 юли 2008 г.)
Комитетът по морска безопасност,
Припомняйки член 28(b) от Конвенцията 
за Международната морска организация, от­
насяща се до функциите на Комитета, 
Припомняйки още измененията към Пра­
вила II-1/3-2 и XII/6 на Международната 
конвенция за безопасност на човешкия жи­
вот (SOLAS) от 1974 г., редактирана (по-долу 
споменавана като „Конвенцията“), приета 
с Резолюция MSC.216(82), отнасяща се до 
защитните покрития на специализираните 
баластни танкове и помещенията с двойна 
бордова обшивка,
Приемайки по-горе споменатото Правило 
II-1/3-2, предвижда защитните покрития, вече 
упоменати, да отговарят на изискванията на 
Стандарта за работа със защитни покрития 
на специализираните баластни танкове и 
помещенията с двойна бордова обшивка на 
бълкерите (по-долу споменаван като „Стандарт 
за работа със защитни покрития“); 
Приемайки, че Стандартът за работа със 
защитни покрития, споменат по-горе, не е 
предназначен да възпрепятства развитието 
на нови и новонавлизащи технологии, които 
осигуряват алтернативни системи,
И обсъждайки текста на предложения 
Стандарт за работа със защитни покрития 
на осемдесет и втората сесия,
• Приема Стандарт за работа със защитни 
покрития на специализираните баластни тан­
кове и помещенията с двойна бордова обшивка 
на бълкерите, текстът на който е изложен в 
Приложението на настоящата резолюция; 
• Приканва Договарящите се правител­
ства по Конвенцията да имат предвид, че 
Стандартът за работа със защитни покрития 
на специализираните баластни танкове и 
помещенията с двойна бордова обшивка ще 
влезе в сила от 1 юли 2008 г. с влизането в 
сила на поправките към Правила II-1/3-2 и 
XII/6 на Конвенцията;
• Изисква Главният секретар да разпрос­
трани копия, верни с оригинала, на тази 
резолюция, както и текста на Стандарта за 
работа със защитни покрития, който се съдър­
жа в Приложението, до всички Договарящи 
се правителства по Конвенцията;
• Изисква още Главният секретар да пре­
даде копия от тази резолюция и от Приложе­
нието на всички членове на Организацията, 
които не са Договарящи се правителства по 
Конвенцията;
• Приканва Правителствата да насърчават 
развитието на нови технологии с цел осигу­
ряване на алтернативни системи и да дават 
съвети на Организацията за постигане на 
всякакви положителни резултати.
ПРИЛОЖЕНИЕ
СТАНДАРТ 
за работа със защитни покрития на специали­
зираните баластни танкове за морска вода на 
всички видове кораби и на двойна бордова об­
шивка на товарните помещения на бълкерите
1 ЦЕЛ
Този Стандарт осигурява техническите изис­
квания за защитните покрития на специализира­
ните баластни танкове на всички видове кораби 
не по-малки от 500 бруто тона и помещенията с 
двойна бордова обшивка на бълкери с дължина 
150 метра и повече1, чиито договори за строеж 
са подписани, киловете са положени или които 
са доставени на или след датите, уточнени в 
Международната конвенция за безопасност на 
човешкия живот (SOLAS) от 1974 г., Правило II-
1/3-2, както е прието с Резолюция MSC.216(82).
2 ОПРЕДЕЛЕНИЯ
За целта на този Стандарт се използват след­
ните определения:
2.1 Баластни танкове са тези танкове, които 
са дефинирани в Указанията за избор, прилага­
не и поддръжка на антикорозионни системи за 
специализираните баластни танкове за морска 
вода (Резолюция A.798(19) и в Указанията към 
Програмата за засилен контрол по време на 
инспекцията на бълкери и нефтени танкери 
(Резолюция A.744(18), както е изменена). 
2.2 Точка на оросяване е температурата, при 
която въздухът се насища с влага. 
2.3 ДСП е дебелина на сухото покритие. 
2.4 Прах е свободна частица материя вър­
ху повърхността за боядисване вследствие на 
почистване или друг подготвителен процес на 
повърхността или вследствие на влиянието на 
околната среда. 
2.5 Шлифоване на ръбове е обработка на ръбо­
вете преди повторна подготовка на повърхността.
2.6 „ДОБРО“ състояние е състояние, при което 
има малки петна от ръжда, както е определено 
в A.744(18).
1 Този Стандарт се прилага само за специализираните 
баластни танкове за морска вода на всички видове 
кораби и двойната бордова обшивка на товарните 
помещения на бълкерите, конструирани от стомана.